|  |
| --- |
| **Tantárgy neve:** Magyar külpolitika története 1918-1990-ig**Tantárgy kódja:** NMG\_NT103K3**Előfeltétel:** nincs |
| **Kredit:**3 | **Félév:****1.** | **Heti** **óraszám:**2+0 | **Óratípus:**Előadás 🗹Szeminárium 🞎Gyakorlat 🞎 | **Értékelés:**Kollokvium 🗹Gyakorlati jegy 🞎 |
| **Tantárgy leírása:**A 20. század magyar diplomáciatörténeten és globális külpolitikai elemzéseken túl a tantárgy célja Magyarország mozgásterének, érdekeinek és lehetőségeinek számbavétele a bilaterális, a regionális és multilaterális szinteken. Az elemzés másik célja a magyar szomszédságpolitika érintkezési pontjainak feltárása és a lehetséges magyar külpolitikai stratégia felvázolása a nagyhatalmi politika viszonyrendszerében. Ehhez szükséges a magyar külpolitika történetének ismerete 1918-tól egészen 1990-ig. A trianoni békeszerződés stratégiai, politikai, gazdasági, kulturális és lélektani következményei még napjainkban is befolyásolják Magyarország közvetlen földrajzi szomszédjainak döntő többségével kialakított viszonyunkat (Ausztria, Szlovénia és talán Horvátország jelenti a kivételt). Az 1945-1955 közötti időszakot a két világrendszer éles szembenállása jellemezte, amelynek egyik kiemelkedő eseménye a külpolitikai elemzések szempontjából is fontos 1956-os magyar forradalom volt. A határon túli magyarok döntő többsége az ún. *frontállamokban* élt, s a hidegháborús állapotokból következően az anyaországi magyarokkal való kapcsolatok szinte teljesen megszűntek. Magyarország szocialista berendezkedése miatt a külpolitikai orientáció 1989-ig meglehetősen szűk keretek között zajlott, de a feltételrendszer bemutatása rendkívül fontos a korszak kényszerpályáinak és lehetőségeinek megértéséhez.  |
| **Irodalom:**1. Gazdag Ferenc (szerk.)-Kiss J. László (szerk.): Magyar külpolitika a 20. században, Budapest, 2004.
2. Juhász Gyula: Magyarország külpolitikája 1919-45. Budapest, 1988.
3. Dunay Pál-Zellner, Wolfgang: Magyar külpolitika 1990-1998, Budapest, 1999**.**
4. Balázs Péter: Az Európai Unió külpolitikája és a magyar-EU kapcsolatok fejlődése, KJK, 2002.
5. Balogh András: Integráció és nemzeti érdek, Budapest, 1998.
6. Balogh András: Az átmenet évei, az átmenet tényei. Magyarország 1990-2004, KSH, 2005.
7. Balogh András-Papp Gábor (szerk.): Magyarország az európai regionális együttműködésben. Tanulmányok, MTA, 1998.
8. Borsányi András: A három pillér. Közép-Kelet-Európa átalakulása és a magyar külpolitika változása, Magánkiadás, 2000.
 |
| **Tantárgyfelelős:** Dr. Mózes Mihály, habil egyetemi tanár**Oktatók:** Dr. Mózes Mihály, habil egyetemi tanár |